OpenLLM-France/wikimedia huggingface dataset:
# Tarim

«Tarim» té aquests significats:
* Llac Tarim, llac postglacial del Xinjiang
* Riu Tarim, riu de Xinjiang (Xina)
* Conca del Tarim, conca del riu Tarim
* Tarim (ciutat) ciutat de l'Hadramaut al Iemen
* Tarim o Tarom, antiga ciutat del Kirman, al sud de Sirjan, avui a la província d'Hormozgan (Iran)
# Batalla de Petrovaradin

La batalla de Petrovaradin es va lliurar el 5 d'agost de 1716 entre l'exèrcit imperial austríac i tropes otomanes en el marc de la tercera Guerra austro-turca (1716-1718).

## Antecedents

El Gran Visir Damad Ali havia reunit el 1716 un exèrcit de 150.000 soldats prop de Belgrad, entre els quals destacaven 40.000 geníssers, 20.000 espahís i 10.000 tàrtars. El Príncep Eugeni de Savoia va decidir sortir a contenir-los a Petrovaradin tenint en compte la seva favorable posició estratègica, on havia manat instal·lar un campament atrinxerat a l'abric de la fortalesa de Petrovaradin pròpiament dita. Va partir de Futog, a 10 km de Petrovaradin, al comandament de 80.000 soldats imperials.
El 2 d'agost de 1716 es van produir els primers combats entre l'avantguarda imperial i la cavalleria turca. L'endemà, el Gran Visir es trobava ja enfront de Petrovaradin i va llançar a 30.000 geníssers contra les posicions imperials, els quals van cavar trinxeres i van començar a bombardejar les fortificacions.
El gruix de l'exèrcit imperial va creuar el Danubi per dos ponts de barques la nit del 4 al 5 d'agost.

## Desenvolupament de la batalla

El Príncep Eugeni de Savoia va iniciar l'atac a les 7 del matí del 5 d'agost. Mentre l'ala dreta al comandament del Príncep Carles Alexandre de Wurtemberg prenia a l'assalt una bateria otomana, el centre de les tropes imperials van patir, perquè el desplegament era lent a causa de les estretes sortides amb què comptava el campament. Els geníssers van passar ràpidament al contraatac i els van fer retrocedir al campament. El Príncep Eugeni de Savoia va poder contenir la retirada amb forces de refresc, i la cavalleria va atacar als turcs pels flancs. El Gran Visir no va aconseguir trencar el setge amb els espahís i reorganitzar a les seves tropes. Els tàrtars fins i tot es van retirar sense haver combatut.
Després que els otomans en retirada fossin aniquilats, el Príncep Eugeni de Savoia es va posar personalment al capdavant dels seus soldats per a atacar el campament del Gran Visir. Amb el suport dels canons de sis fragates de la seva flota, la batalla va acabar a les 2 de la tarda amb la victòria total. El Gran Visir es trobava entre els caiguts. A penes 50.000 homes de l'exèrcit otomà van aconseguir fugir a Belgrad.
# Ángel Pérez Soler

Ángel Pérez Soler (Alcoi, 1900 - València, 1976) va ser un futbolista, entrenador i president de futbol. És el pare del també futbolista José Luis Pérez-Payá Soler.
La trajectòria d'Ángel Pérez va estar lligada al CE Alcoià, club en el qual hi va jugar, entrenar i presidir. Hi va aplegar a la fundació de l'equip, l'any 1928, després d'haver format part d'altres conjunts locals, l'Alcodiam i el Racing. Hi va disputar alguns dels primers partits del nou club alcoià, davant equips com l'Hèrcules CF o l'Eldense.
El 1930 pren les regnes de la banqueta del conjunt d'El Collao, tot sent el segon entrenador de la història de l'equip, després de Florentino Moya. Ángel Pérez hi va dirigir el conjunt alcoià durant sis temporades, fins a l'esclat de la Guerra Civil espanyola.
Després de la guerra, continua vinculat al CE Alcoià, i el 1942 esdevé el nou president de l'entitat, càrrec que ostenta fins a 1948. Durant el seu mandat, l'Alcoià viu una època daurada, amb l'ascens a Primera Divisió el 1945 i de nou el 1947.

## Referències

* ↑ ""Mi padre presidía el Alcoyano con mucho carácter"
* ↑ «Història de CE Alcoià». Arxivat de l'original el 2013-08-15. [Consulta: 1r abril 2013].
* ↑ «Entrenadors del CE Alcoià». Arxivat de l'original el 2013-08-15. [Consulta: 1r abril 2013].
* ↑ «Presidents del CE Alcoià». Arxivat de l'original el 2013-08-15. [Consulta: 1r abril 2013].
# Henrik Nordbrandt

Henrik Nordbrandt (Frederiksberg, 21 de març de 1945 - 31 de gener de 2023) fou un poeta, novel·lista i assagista danès. Va fer el seu debut literari el 1966 amb el poemari Digte. Va ser guardonat amb el Premi de Literatura del Consell Nòrdic el 2000 pel poemari Drømmebroer ("Ponts somiats").
Encara que és un escriptor danès, ha passat gran part de la seva vida a la Mediterrània, cosa que ha tingut influència en la seva escriptura.
El 2007, el pintor polonès Kasia Banas va dur a terme un projecte que inclou pintures inspirades en la poesia de Henrik Nordbrandt.

## Obres

* Digte (1966)
* Miniaturer (1967)
* Syvsoverne (1969)
* Omgivelser (1972)
* Opbrud og ankomster, Copenhagen: Gylandal, 72 pàgines (1974)
* Ode til blæksprutten og andre kærlighedsdigte, Copenhagen: Gyldendal, 55 pages (1975)
* Glas Copenhagen: Gyldendal, 53 pàgines (1976)
* Istid (1977)
* Guds hus (1977)
* Breve fra en ottoman (1978)
* Rosen fra Lesbos (1979)
* Spøgelseslege (1979)
* Forsvar for vinden under døren (1980)
* Armenia (1982)
* 84 digte; Copenhagen: Gyldendal, 125 pages (1984)
* Armenia (1984)
* Violinbyggernes by (1985)
* Håndens skælven i november (1986)
* Vandspejlet (1989)
* Glemmesteder (1991)
* Støvets tyngde (1992)
* Ormene ved himlens port (1995)
* Egne digte, Copenhagen: Gyldendal, 289 pàgines (2000)
* Drømmebroer (2000)
* Besøgstid (2007)

## Premis

* Premi de Literatura del Consell Nòrdic de l'any 2000, per Drømmebroer ("Ponts somiats")
* Premi Nòrdic de l'Acadèmia Sueca o Petit Nobel.

## Referències

* ↑ «Digteren Henrik Nordbrandt er død - TV 2» (en danès), 31-01-2023. [Consulta: 1r febrer 2023].
* ↑ «Nordic Council Literature Prize list of winners». Arxivat de l'original el 2007-06-26. [Consulta: 25 octubre 2008].
* ↑ «Poetry International Web». Arxivat de l'original el 2011-07-27. [Consulta: 15 octubre 2016].
* ↑ The Oxford guide to contemporary world literature by John Sturrock, pg 351
* ↑ «"Lysår/Light Years" 2010». Arxivat de l'original el 2012-07-22. [Consulta: 12 març 2021].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 Web page titled "Henrik Nordbrandt" Arxivat 27 September 2011 a Wayback Machine. a Web Poetry International, consulta 29 gener 2010
* 1 2 3 4 5 Web page titled "Henrik Nordbrandt" at the Literatur.siden website, retrieved 29 January 2010
* ↑ van der Liet, Henk, translated by Russell Dees, "Images, Sounds and the Return of the Divine? Some Forays into Danish Poetry 2007" Arxivat 19 July 2011 a Wayback Machine., Danish Poetry Magazine, Estiu 2008, consulta 1 gener 2010
# Wayne

«Wayne» té aquests significats:
* Geografia:
** Wayne (comtat d'Ashtabula), població dels Estats Units a l'estat d'Ohio.
** Wayne (Illinois)
** Wayne (Maine)
** Wayne (Nebraska)
** Wayne (Nova Jersey)
** Wayne (Ohio)
** Wayne (Oklahoma)
** Wayne (Virgínia de l'Oest)
** Wayne City, població dels Estats Units a l'estat d'Illinois.
** Wayne Heights, concentració de població designada pel cens dels Estats Units a l'estat de Pennsilvània.
** Wayne Lakes, població dels Estats Units a l'estat d'Ohio.
** Fort Wayne, ciutat ubicada del comtat d'Allen a l'estat d'Indiana, Estats Units d'Amèrica.
** South Wayne, població dels Estats Units a l'estat de Wisconsin.
* Biografies:
** Prenoms:
*** Wayne Allwine (Glendale, Los Angeles County, 1947 – Los Angeles, 2009), actor de doblatge estatunidenc.
*** Wayne Bridge (Southampton, 1980), futbolista professional anglès.
*** Wayne Ferreira, tennista sud-africà.
*** Wayne Gardner (Wollongong, Nova Gal·les del Sud, 1959), pilot de motociclisme australià.
*** Wayne Green (1922?, Littleton, New Hampshire), editor i escriptor estatunidenc.
*** Wayne Keon (Pembroke, Ontario, 1946), escriptor canadenc d'ètnia nipissing.
*** Wayne Rainey (Los Angeles, Estats Units, 1960), pilot de motociclisme dels Estats Units.
*** Wayne Rooney (Liverpool, 1985), futbolista anglès.
*** Wayne Weiler (1934, Phoenix, Arizona), pilot estatunidenc de curses automobilístiques.
*** John Wayne Bobbitt (Buffalo, Nova York, 1967).
*** Mark Wayne Chase (1951), botànic estatunidenc d'origen britànic.
*** Mark Wayne Clark (1896 - 1984), militar estatunidenc.
** Cognoms:
*** John Wayne (1907 - 1979), actor nord-americà.
*** Lil Wayne (1982), raper estatunidenc.
* Miscel·lània:
** Fountains of Wayne, banda estatunidenca de rock alternatiu i power pop formada el 1996.
** Fort Wayne Pistons, equip de bàsquet de la NBA amb seu a Detroit, Michigan.
# Sexti

Sexti (llatí: Sextius) és un nomen romà portat pels membres de la gens Sèxtia. Els personatges següents portaren aquest nomen:
* Gai Sexti Calví, cònsol el 124 aC
* Gai Sexti Calví, orador romà
* Luci Sexti Sextí Laterà, cònsol el 366 aC, el primer plebeu que va obtenir el càrrec
* Marc Sexti Sabí, pretor el 202 aC
* Sexti Paconià, pretorià del temps de Tiberi
* Sexti Níger, metge del segle i dC
* Quint Sexti, diversos personatges
* Tit Sexti, diversos personatges
Viccionari
# Cetopsorhamdia filamentosa

Cetopsorhamdia filamentosa és una espècie de peix de la família dels heptaptèrids i de l'ordre dels siluriformes.

## Morfologia

* Els mascles poden assolir 2,9 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Tulumayo (conca del riu Ucayali al Perú).

## Referències

* ↑ ITIS (anglès)
* ↑ Eigenmann, C. H., 1916. New and rare fishes from South American rivers. Ann. Carnegie Mus. v. 10 (núms. 1-2): 77-86, Pls. 13-16.
* ↑ BioLib (anglès)
* ↑ Fowler, H. W., 1945. Descriptions of seven new fresh-water fishes from Peru. Not. Nat. (Phila.) Núm. 159: 1-11.
* 1 2 3 FishBase (anglès)
* ↑ Bockmann, F.A. i G.M. Guazzelli 2003. Heptapteridae (Heptapterids). p. 406-431. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Tercer orde

El terme tercer orde o orde tercer designa els grups de persones que viuen d'acord amb la regla d'un orde religiós, però sense viure necessàriament en comunitat ni haver de fer vots públics. Els membres, anomenats terciaris, són habitualment laics i fan la seva vida habitual, però privadament, viuen l'espiritualitat dels membres d'un orde religiós.
El codi de dret canònic de l'Església Catòlica Romana de 1983 defineix orde secular o tercer orde secular com a:
    Associacions els membres de les quals comparteixen l'esperit d'alguns instituts religiosos i que a la seva vida secular porten una vida apostòlica, a la cerca de la perfecció cristiana i sota la direcció del mateix institut." (Can. 303)
Fora de l'Església Catòlica, també hi ha ordes tercers a les esglésies anglicanes i luteranes.
# Larson

Larson és una concentració de població designada pel cens dels Estats Units a l'estat de Dakota del Nord. Segons el cens del 2000 tenia 17 habitants.

## Demografia

Segons el cens del 2000, Larson tenia 17 habitants, 8 habitatges, i 7 famílies. La densitat de població era de 14,9 hab./km².
Dels 8 habitatges en un 25% hi vivien nens de menys de 18 anys, en un 75% hi vivien parelles casades, en un 0% dones solteres, i en un 12,5% no eren unitats familiars. En el 12,5% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,29.
Per edats la població es repartia de la següent manera: un 11,8% tenia menys de 18 anys, un 0% entre 18 i 24, un 11,8% entre 25 i 44, un 23,5% de 45 a 60 i un 52,9% 65 anys o més.
L'edat mediana era de 72 anys. Per cada 100 dones de 18 o més anys hi havia 114,3 homes.
La renda mediana per habitatge era de 10.000 $ i la renda mediana per família de 9.250 $. Els homes tenien una renda mediana de 0 $ mentre que les dones 0 $. La renda per capita de la població era de 7.263 $. Entorn del 61,5% de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Larson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Larson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Springfield (Virgínia)

Springfield és una concentració de població designada pel cens dels Estats Units a l'estat de Virgínia. Segons el cens del July 2007 tenia 31.329 habitants.

## Demografia

Segons el cens del 2000, Springfield tenia 30.417 habitants, 10.495 habitatges, i 7.472 famílies. La densitat de població era de 1.203,3 habitants per km².
Dels 10.495 habitatges en un 32,9% hi vivien nens de menys de 18 anys, en un 58% hi vivien parelles casades, en un 8,9% dones solteres, i en un 28,8% no eren unitats familiars. En el 22,1% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,37.
Per edats la població es repartia de la següent manera: un 23,5% tenia menys de 18 anys, un 8% entre 18 i 24, un 34,2% entre 25 i 44, un 23,2% de 45 a 60 i un 11,2% 65 anys o més.
L'edat mediana era de 36 anys. Per cada 100 dones de 18 o més anys hi havia 96,5 homes.
La renda mediana per habitatge era de 69.640$ i la renda mediana per família de 73.903$. Els homes tenien una renda mediana de 45.679$ mentre que les dones 36.075$. La renda per capita de la població era de 27.807$. Entorn del 3,7% de les famílies i el 5,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Springfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Springfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Heike Nottebaum

Heike Nottebaum (Bochum, Alemanya) és una traductora alemanya. Es va graduar en estudis hispànics a la Ruhr-Universität Bochum, on més tard va impartir classes de literatura com a professora associada. Actualment, es dedica sobretot a la traducció, tant de literatura catalana contemporània com de literatura castellana i francesa. En col·laboració amb Pere Joan Tous ha publicat El olivo y la espada. Estudios sobre el antisemitismo en España (siglos XVI-XX). (Tübingen: Niemeyer Romania Judaica, 2003). També han editat junts una antologia comentada de l'escriptor i pintor mallorquí Joan Rai: A la recerca d'un poble perdut. (Palma: Documenta Balear, 2005). A més d'alguns assaigs, teatre i poesia, ha traduït un estudi d'Isidor Marí i Mayans, Conèixer la llengua i la cultura catalanes, i quatre novel·les de Maria Barbal.

## Referències

* ↑ «Heike Nottebaum». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Xàdia Abu Gazala

Xàdia Abu Gazala (àrab: شادية أبو غزالة, Xādiya Abū Ḡazāla) (Nablus, 8 de gener de 1949 - Nablus, 28 de novembre de 1968) fou una activista política palestina, membre del Front Popular per a l'Alliberament de Palestina (FPAP). Morí amb 19 anys mentre manipulava explosius a casa seva. Com a màrtir fou font d'inspiració i admiració per d'altres persones, tant de dins com de fora l'organització, com ara Leila Khaled.
Nascuda el 8 de gener de 1949 a la població de Nablus, cursà l'educació primària i secundària a l'Escola Al-Fatimieh i a l'Al-'A'ishiyah del seu poble natal. L'any 1964 s'uní al Moviment dels Nacionalistes Àrabs (MNA). Durant un any estudià Sociologia a la facultat de Psicologia i Ciències Socials de la Universitat Ain Shams al Caire, però abandonà els estudis després de l'ocupació sionista de Cisjordàna de 1967 i es traslladà a l'An-Najah College (actual Universitat Nacional An-Najah) de Nablus. Els seus pares intentaren convèncer-la perquè es quedés a la capital egípcia però els respongué: «de què serveix un títol universitari si nó tinc una paret on penjar-lo?». Fou aleshores quan s'integrà al comitè local del Front Popular per a l'Alliberament de Palestina, organitzà i liderà unitats militars femenines, i es convertí en una de les primeres dones palestines en participar en la resistència armada contra l'ocupació de 1967. El 28 de novembre de 1968, amb 19 anys, morí a casa seva mentre preparava un artefacte explosiu després que aquest detonés la càrrega. Se li atribueix l'aforisme: «els herois s'obliden sovint, però les seves llegendes i memòries són propietat i herència del poble».
L'any 2014, una escola d'educació superior per a noies al nord de Gaza, sota tutela de l'Autoritat Nacional Palestina, fou nomenada amb el seu nom per a retre-li homenatge, fet que comportà la indignació i denúncia de la comunitat israeliana.

## Referències

* 1 2 3 4 5 «Abu Ghazaleh, Shadia (1949-1968)» (en anglès). Passia.org. [Consulta: 24 octubre 2018].
* 1 2 3 4 5 «Remembering Comrade Shadia Abu Ghazaleh, struggler for Palestine» (en anglès). PFLP.ps. Arxivat de l'original el 2017-08-01. [Consulta: 24 octubre 2018].
* 1 2 «PA School Named To Inspire New Female Terrorists» (en anglès). IsraelNationalNews.com, 04-02-2014. [Consulta: 26 octubre 2018].
* ↑ «Revolució significa vida. Amb Leila Khaled / Fira Literal 2017 (48:21s)». YouTube.com, 15-05-2017. [Consulta: 17 maig 2017].
* ↑ Khaled, 2014, p. 150.

## Bibliografia

* Khaled, Leila. George Hajjar (ed.). El meu poble viurà. Autobiografia d'una revolucionària. 1a edició. Manresa: Tigre de Paper, 2014. ISBN 978-84-941664-2-6 [Consulta: 3 gener 2019]. Arxivat 2017-05-17 a Wayback Machine.
# Tercer Pic Occidental de la Maladeta

* Aquest article tracta sobre un tresmil al Massís de la Maladeta. Vegeu-ne altres significats a «Maladeta».
El Tercer Pic Occidental de la Maladeta o Pic Mir és una muntanya de 3.185 m d'altitud, amb una prominència de 40 m, que es troba al massís de la Maladeta, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Geògraf Salvador Llobet Edicions Cartogràfiques. Pica d'Estats, Esc. 1:40.000. Granollers: Editorial Alpina, 1994 (E-25). ISBN 84-8090-022-9.
# Berdesinskiïta

La berdesinskiïta és un mineral de la classe dels òxids. Rep el seu nom del professor Waldemar Berdesinski (1911-1990), cristal·lògraf de la Universitat de Heidelberg, Alemanya.

## Característiques

La berdesinskiïta és un òxid de fórmula química V3+ 2TiO₅. Cristal·litza en el sistema monoclínic. És isostructural amb una espècie encara sense anomenar, polimorfa monoclínica de la pseudobrookita. La seva duresa a l'escala de Mohs es troba entre 6 i 6,5.
Segons la classificació de Nickel-Strunz, la berdesinskiïta pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitja» juntament amb els següents minerals: brizziïta, corindó, ecandrewsita, eskolaïta, geikielita, hematites, ilmenita, karelianita, melanostibita, pirofanita, akimotoïta, auroantimonita, romanita, tistarita, avicennita, bixbyita, armalcolita, pseudobrookita, mongshanita, zincohögbomita-2N2S, zincohögbomita-2N6S, magnesiohögbomita-6N6S, magnesiohögbomita-2N3S, magnesiohögbomita-2N2S, ferrohögbomita-6N12S, pseudorútil, kleberita, oxivanita, olkhonskita, schreyerita, kamiokita, nolanita, rinmanita, iseïta, majindeïta, claudetita, estibioclaudetita, arsenolita, senarmontita, valentinita, bismita, esferobismoïta, sillenita, kyzylkumita i tietaiyangita.

## Formació i jaciments

Va ser descoberta l'any 1980 a Lasamba Hill, al districte de Kwale (Província Costanera, Kenya). També se n'ha trobat al dipòsit de Vihanti (Finlàndia), a la pedrera de marbre de Pereval (óblast d'Irkutsk, Rússia) i als jaciments de Coma Fosca, Roca de Ponent i Sant Miquel, a Vimbodí (Conca de Barberà, Tarragona, Catalunya).

## Referències

* ↑ «Berdesinskiite» (en anglès). Mindat. [Consulta: 29 abril 2016].
* ↑ «Unnamed (Monoclinic polymorph of Pseudobrookite)» (en anglès). Mindat. [Consulta: 29 abril 2016].
# Émile Delage

Camille Avrillon va ser un ciclista francès. Va destacar en el ciclisme en pista. Com amateur va aconseguir una medalla de plata al Campionat del món de velocitat de 1906, per darrere de l'italià Francesco Verri.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Springfield Armor

Springfield Armor és un equip de bàsquet fundat l'any 2009, amb seu a Springfield (Massachusetts), que juga a la Lliga de Desenvolupament de la NBA. Els Armors juguen els seus partits com a local al MassMutual Centre, al barri de Metro Center. L'equip és propietat de HWS Basketball, LLC, que és principalment propietat de Michael Savit, anteriorment Vicepresident Sènior d'International Management Group. (El seu grup de Beisbol HWS posseeix i opera quatre lligues menors dels equips de beisbol. BayBears mòbils de la Lliga del Sud, Modesto la Lliga de Califòrnia Femelles, Mahoning el New York-Penn League Scrappers Valley, and the Blowfish Coastal Plain League de Columbia). Des de l'inici de la temporada 2011-2012, ha estat l'equip filial dels Brooklyn Nets.
El nom dels Springfield Armor ve de la famosa Springfield Armory, la qual va ser fundada per George Washington el 1777 com l'arsenal de l'exèrcit continental, i va passar a convertir-se en una institució molt important i innovadora en la història nord-americana. El Pentàgon va tancar la polèmica Springfield Armory durant la Guerra del Vietnam. Avui en dia, la Springfield Armory és un Parc Nacional, amb un museu amb la major col·lecció d'armes de foc a tot el món.

## Afiliacions

* Brooklyn Nets (des del 2009)
* New York Knicks (2009–2011)
* Philadelphia 76ers (2009–2011)

## Enllaços externs

* Springfield Armor - Lloc web oficial
# Chaumont (Torí)

Chaumont (en occità, Chaumont; en piemontès, Cimon, en italià, Chiomonte) és un municipi italià, situat a la ciutat metropolitana de Torí, a la regió del Piemont. L'any 2007 tenia 1.012 habitants. Està situat a la Vall de Susa, una de les Valls Occitanes. Forma part de la Comunitat Muntanyenca Alta Vall de Susa. Limita amb els municipis d'Exilhas, Giaglione, Gravere i Usseaux

## Administració

Llista d'alcaldes :
| Període | Identitat | Partit |
| 2004- | Renzo Augusto Pinard | Llista cívica |
# Stephen Kelly

Stephen Michael David Kelly (Dublín el 6 de setembre de 1983) és un futbolista irlandès que juga amb el Rotherham United. Juga com a defensa, principalment com a lateral dret. Va formar part de l'equip que va aconseguir amb la República d'Irlanda la classificació per a l'Eurocopa de 2012.

## Referències

* ↑ «Stephen Kelly». UEFA. [Consulta: 20 gener 2016].